# Faavae o Agavaa o Tagata Faigaluega NDIS: Punaoa mo le Faafaigaluegaina ma Filifiliga

## **NDIS Workforce Capability Framework: Recruitment and Selection Resources** Samoan | Gagana Samoa

Faavae o Agavaa o Tagata Faigaluega NDIS (o le Faavae) e faamatala ai uiga, tomai ma le iloa o faamoemoega e tagata faigaluega uma o loo faatupe i lalo o le NDIS. E aumai ai faata'ita'iga manino ma faatuina ai se gagana faasoa i ‘foliga vaaia o le lelei’ mo sui auai o loo mauaina auaunaga ma lagolago a le NDIS.

Punaoa mo le Faafaigaluegaina ma Filifiliga e fautua pe faapefea ona faia filifiliga e faaaoga ai le Faavae. O ta'iala ma faata'ita'iga e fai laasaga e mafai ona kopiina o loo tuuina mai i ni vaega se lua, tasi mo fai auaunaga ma le isi mo sui auai e filifilia a latou lava tagata faigaluega.

I le mauaina ai o faata'ita'iga ma taiala i le 'faapefea ona fai' mo sitepu ta'itasi i le faia o filifiliga e tāua mo fai auaunaga poo sui auai e filifilia tagata faigaluega lagolago. O faata'ita'iga e faailoa ai pe faapefea ona filifili i agavaa.

O le a se faamoemoe

O lenei ta'iala e lagolago i fai auaunaga ma sui auai a le NDIS e filifili tagata faigaluega e fua i le Faavae.

* **Laina tutusa:** Laina tutusa le faia o lau filifiliga ma le Faavae.
* **Su'esu'e:** Fesoasoani ma ta'iala mo sitepu ta'itasi o le faagaioiga.
* **Mauaina:** Kopi faata'ita'iga e mafai ona faasa’o e lagolago i le filifiliga.

Faatinoga o le ta'iala:

**Sui auai:** E faafaigaluega e Kyle ana ia lava tagata faigaluega lagolago ma se paketi NDIS e pulea lava e ia. Sa ia faaaogaina le Position Description Builder e faatulaga ai ana mea o faamoemoeina ma isi faamatalaga autū a'o le'i oo atu i filifiliga ina ia manino ai e faatatau i agavaa o loo ia sailia ae e na te le o mautinoa poo a sitepu e alu iai e filifili ai tagata faigaluega poo le faapefea ona faia faatalatalanoaga ma filifili tagata faigaluega sa'o.

Na ia faaaoga le [**Punaoa mo le Faafaigaluegaina ma Filifiliga**](https://workforcecapability.ndiscommission.gov.au/tools-and-resources/recruitment-resources) e laa ai i le faagaioina o filifiliga, saunia fesili o faatalatalanoaga, ma su'e tagata faigaluega e fetaui ma ona mana'oga. Na fesoasoani lea itu i nisi o faafitauli e le'i mafaufau ai muamua. Mo se faata'ita'iga, e na te faatulagaina e faia faatalatalanoaga i se fale inu kofe ae le o lona lava fale ma talosaga i lona uso e lagolago mo ia e ala i le faaamauina o tali ma tuu atu se isi vaaiga lona lua mo e sa talosaga.

**Sui auai:** O Jess e faatasia ana tagata faigaluega e ala i se fai auaunaga ae e iai lona naunauta'iga i e e filifilia i lana vaega lagolago. O lana fai auaunaga e faamalosiau ia te ia ia avea ma vaega o le faagaioiga ma e na te faaaogina le [**Punaoa mo le Faafaigaluegaina ma Filifiliga**](https://workforcecapability.ndiscommission.gov.au/tools-and-resources/recruitment-resources/) e maua ai se malamalamaga o sitepu ta'itasi ia mafai ai ona filifili poo afea ma pe faapefea ona ia auai.

E na te au faatasi ma le fai auaunaga e faatatau i le tulaga o le a latou faaaogaina e faavasega ai talosaga ma auai i le faia o faatalatalanoaga ma le faia o filifiliga faatasi ma le HR ma pule o auaunaga mai i lana fai auaunaga.

**Fai auaunaga:** E iai fuafuaga a le NDIS Care e ofoina ai se lagolago fou faapitoa ma e mana'o e filifili tagata faigaluega pito sili mo le galuega, ae e leai se latou faagaioiga poo se faata'ita'iga o iai le taimi nei.

Faaaogaina o ta'iala ma faata'ita'iga, e atia'e e le NDIS Care se faagaioiga o le filifiliga e fuafua e iloilo ai le e talosaga e faatatau i agavaa faapitoa e mana'omia e faapea fo'i i agavaa autū ma isi manaoga. E fua i le taulau o lenei gaioiga, ua filifili le NDIS Care e faaaoga lenei ta'iala e lagolago ai latou manaoga uma o filifiliga i le lumanai.

E faaaoga fo'i e le NDIS Care le [**Workforce Management and Planning Tool**](https://workforcecapability.ndiscommission.gov.au/tools-and-resources/workforce-management-and-planning-tool) ma [**Position Description**](https://workforcecapability.ndiscommission.gov.au/tools-and-resources/position-description-builder) **Tool** e atia'e ai mea e mana'omia e manino a'o le'i oo i filifiliga.

### Mauaina ma le faaaogaina o le ta'iala

O le Punaoa mo le Faafaigaluegaina ma Filifiliga e maua i luga o le initaneti ma masini komepiuta e leai se initaneti, ma punaoa ma faata'ita'iga e mafai ona kopiina. O le ta'iala e mafai ona faaaogaina o se punaoa a'o e faagasolo i sitepu o le filifiliga. E mafai ona e kopiina uma punaoa, e aofia ai ma faata'ita'iga, o se faila se tasi pe ta'itasi.

**Mauaina o le ta'iala:** [Recruitment and Selection Resources | NDIS Workforce Capability (ndiscommission.gov.au)](https://workforcecapability.ndiscommission.gov.au/tools-and-resources/recruitment-resources/)

Mo nisi faamatalaga e faatatau i le Faavae poo lona faaaogaina, asiasi i le upega tafa'ilagi**:** <https://workforcecapability.ndiscommission.gov.au/>.

**Faafesota'i:** [workforcecapability@ndiscommission.gov.au](mailto:workforcecapability@ndiscommission.gov.au) poo le 1800 035 554.